**Ministru kabineta rīkojuma projekta**

**“Grozījumi Partnerības līgumā Eiropas Savienības investīciju fondu 2014.–2020. gada plānošanas periodam” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Netiek aizpildīts saskaņā ar Ministru kabineta (turpmāk – MK) 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1 punktu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Partnerības līgums Eiropas Savienības (turpmāk – ES) investīciju fondu 2014.–2020. gada plānošanas periodam (turpmāk – partnerības līgums) ir apstiprināts ar MK 2014. gada 19. jūnija rīkojumu Nr. 313 “Par Partnerības līgumu Eiropas Savienības investīciju fondu 2014.–2020. gada plānošanas periodam”, kā arī ar MK 2014. gada 23. jūlija rīkojumu Nr. 363 un 2017.gada 29.marta rīkojumu Nr. 161 tika apstiprināti grozījumi partnerības līgumāPartnerības līgums tika izstrādāts saskaņā ar Eiropas Parlamenta un Padomes 2013. gada 17. decembra regulu (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un Eiropas Jūrlietu un zivsaimniecības fondu un atceļ Regulu (EK) Nr. 1083/2006 (turpmāk – Regula Nr. 1303/2013). S askaņā ar Regulas Nr. 1303/2013 16.pantu dalībvalstij ir tiesības ierosināt grozījumus partnerības līguma elementos. Dalībvalstis īsteno Eiropas Savienības investīciju (turpmāk – ESI) fondus ar darbības programmu starpniecību saskaņā ar partnerības līgumu. Regulas Nr. 1303/2013 16.pants paredz, ka dalībvalsts katru gadu līdz 31. janvārim iesniedz grozītu partnerības nolīgumu pēc tam, kad Eiropas Komisija (turpmāk – EK) ir apstiprinājusi vienas vai vairāku darbības programmu grozījumus iepriekšējā kalendārajā gadā.Attiecīgi, lai nodrošinātu partnerības līguma aktualizēšanu un atbilstību spēkā esošajām darbības programmām, un iesniegtu aktualizētu partnerības līgumu EK regulā noteiktā termiņā, partnerības līgumā ir nepieciešams veikt izmaiņas izrietoši no šādiem ESI fondu darbības programmu grozījumiem:* Latvijas lauku attīstības programmas 2014.–2020. gadam (turpmāk – LAP) grozījumi, kas ar EK lēmumu apstiprināti 2018. gada 2. oktobrī, kā arī LAP grozījumi, kas ar EK lēmumu apstiprināti 2019. gada 13.maijā;
* Rīcības programmas zivsaimniecības attīstībai 2014.–2020. gadam (turpmāk – ZRP) grozījumi, kas apstiprināti ar 2019. gada 27. augusta EK lēmumu;
* ES struktūrfondu un Kohēzijas fonda (turpmāk – ES fondi) 2014.–2020.gada plānošanas perioda darbības programmas “Izaugsme un nodarbinātība” (turpmāk – ES fondu darbības programma) grozījumi, kas apstiprināti ar MK 2019. gada 3. decembra rīkojumu Nr. 611 “Grozījumi Eiropas Savienības struktūrfondu un Kohēzijas fonda 2014. – 2020. gada plānošanas perioda darbības programmā “Izaugsme un nodarbinātība”” (turpmāk – MK rīkojums Nr. 611);
* ES fondu darbības programmas grozījumi ES fondu darbības programmā, kas ar 2020. gada 10. janvāra vēstuli Nr.5.3-3/21-VK/121 iesniegti Valsts kancelejā un ir iekļauti izskatīšanai 2020.gada 21.janvāra MK sēdē, precizējot un papildinot ar MK rīkojumu Nr. 611 apstiprinātos grozījumus (MK rīkojuma projekts “Grozījumi Eiropas Savienības struktūrfondu un Kohēzijas fonda 2014.–2020. gada plānošanas perioda darbības programmā “Izaugsme un nodarbinātība””).
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saistībā ar EK 2018. gada 2. oktobrī un 2019. gada 13. maijā apstiprinātajiem grozījumiem LAP, lai nodrošinātu partnerības līguma atbilstību aktuālajai LAP versijai, partnerības līgumā nepieciešams precizēt indikatīvā finansējuma sadalījumu pa tematiskajiem mērķiem, kā arī indikatīvo partnerības līguma finansējumu klimata pārmaiņu mērķiem, ņemot vērā LAP apstiprināto finansējuma pārdali starp pasākumiem.Saistībā ar EK 2019. gada 27. augustā apstiprinātajiem grozījumiem ZRP, lai nodrošinātu partnerības līguma atbilstību aktuālajai ZRP versijai, partnerības līgumā nepieciešams precizēt indikatīvā finansējuma sadalījumu pa tematiskajiem mērķiem, kā arī partnerības līguma indikatīvo finansējumā klimata pārmaiņu mērķiem, ņemot vērā ZRP apstiprināto pārdali starp pasākumiem.Savukārt ES fondu darbības programmā ar MK rīkojumu Nr. 611 apstiprinātas finansējuma pārdales starp prioritārajiem virzieniem, kā arī vienlaikus tiek virzīti papildinoši grozījumi ar MK rīkojuma Nr. 611 apstiprinātajiem ES fondu darbības programmas grozījumiem, kas ietekmē partnerības līgumā noteikto finansējuma sadalījumu pa tematiskajiem mērķiem, attiecīgi grozījumi veicami partnerības līgumā. Grozījumi partnerības līgumā skar tikai finansējuma sadalījumu pa tematiskajiem mērķiem, izrietoši no minētajām izmaiņām darbības programmās. |
| 3. | Projekta izstrādē iesaistītās institūcijas un publiskas personas kapitālsabiedrības | Partnerības līguma grozījumus kā ESI fondu vadošās iestādes izstrādā Finanšu ministrija sadarbībā ar Zemkopības ministriju. Partnerības līguma grozījumu saskaņošanā tika iesaistītas visas ES fondu atbildīgās iestādes. |
| 4. | Cita informācija | Nav. |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Potenciālie ES fondu finansējuma saņēmēji, to sadarbības partneri un gala labuma guvēji. |
| 2. | Tiesiskā regulējuma ietekme uz tautsaimniecību un administratīvo slogu | Partnerības līgums kopumā pozitīvi ietekmē visas tautsaimniecības jomas. Detalizētāki nosacījumi ietverti attiecīgajos MK noteikumos, kas saistīti ar rīkojuma projektā ietvertajiem grozījumiem. Sabiedrības grupām un institūcijām rīkojuma projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Tieša ietekme uz valsts un pašvaldību budžetiem tiks vērtēta, izstrādājot MK noteikumus par specifisko atbalsta mērķu īstenošanu, kurus skars grozījumi partnerības līgumā.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Grozījumi partnerības līgumā izriet no jau veiktiem grozījumiem LAP un ZRP.Vienlaikus ar grozījumiem partnerības līgumā tiek virzīti saistīti grozījumi ES fondu darbības programmā.Grozījumi partnerības līgumā ir saistīti ar ES fondu specifisko atbalsta mērķu (turpmāk – SAM) ieviešanas regulējuma izmaiņām. Attiecīgi, lai nodrošinātu savstarpēju atbilstību, tiks veikti un noteiktā kārtībā apstiprināšanai MK virzīti attiecīgi grozījumi MK noteikumos par SAM īstenošanu. Ņemot vērā, ka grozījumi ES fondu darbības programmā un izrietoši partnerības līgumā tika izstrādāti sadarbībā ar nozaru ministrijām, jau šobrīd nozaru ministrijas ir identificējušas tos MK noteikumus par SAM īstenošanu, kuros nepieciešamas izmaiņas, un notiek darbs pie minēto MK noteikumu izstrādes. |
| 2. | Atbildīgā institūcija | Finanšu ministrija sadarbībā ar nozaru ministrijām. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalības nodrošināšanai veiktas šādas darbības:* partnerības līguma grozījumu priekšlikumu saskaņošana ES fondu 2014.–2020.gada plānošanas perioda uzraudzības komitejas rakstiskās procedūras ietvaros, t.sk. publicējot grozījumu priekšlikumus ES fondu 2014.-2020.gada plānošanas perioda uzraudzības komitejas tīmekļa vietnē <https://komitejas.esfondi.lv>;
* partnerības līguma grozījumu priekšlikumu saskaņošana partnerības līguma vadības grupā;
* MK rīkojuma projekta publicēšana tīmekļa vietnē [www.esfondi.lv](http://www.esfondi.lv).
 |
| 2. | Sabiedrības līdzdalība projekta izstrādē | Sabiedrības līdzdalība nodrošināta, partnerības līguma grozījumu priekšlikumus paralēli saskaņojot ES fondu 2014.–2020. gada plānošanas perioda uzraudzības komitejā, kur pārstāvētas gan nozares ministrijas, gan sociālie un sadarbības partneri, rakstiskās procedūras ietvaros. Partnerības līguma grozījumu priekšlikums paralēli tika saskaņots arī partnerības līguma vadības grupas rakstiskajā procedūrā.2020. gada 8. janvārī partnerības līguma grozījumu priekšlikums tika publicēts un bija publiski pieejams arī tīmekļa vietnē [www.esfondi.lv](http://www.esfondi.lv). |
| 3. | Sabiedrības līdzdalības rezultāti | Iebildumi un priekšlikumi nav saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | ES fondu vadībā iesaistītās institūcijas saskaņā ar Eiropas Savienības struktūrfondu un Kohēzijas fonda 2014.–2020. gada plānošanas perioda vadības likumā noteikto. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunu institūciju izveide, esošu institūciju likvidācija vai reorga­nizācija nav paredzēta.Projekts tiks izpildīts esošo funkciju, cilvēkresursu un finansējuma ietvaros. |
| 3. | Cita informācija | Nav. |

Finanšu ministrs J.Reirs

Zvirgzdiņa, 67083945

Liva.Zvirgzdina@fm.gov.lv